Музика на Монголия
Монголия е държава в Азия с население от етническа група, съставена от племена и родове. Монголци има също в Русия (Република Тува) и Китай - Вътрешна Монголия и др.

Музиката е важна част от монголска култура. По времето на комунизма (от 1924 г. до 1992 г.) много местни обичаи са забранени в цялата страна. Монголските малцинства в Русия и Китай са потискани до 20 век. Комунистите доминират над халха-монголците, най-голямата етническа група в страната. Традиционните музикални стилове са модернизирани и стандартизирани, като понякога са включвани и европейски елементи. Баладите са едни от най-характерните за монголската музика.

Балади 
Обикновено баладите са тъжни и понякога са приемани мрачно. Темите зависят от контекста – могат да бъдат философски, религиозни, романтични или възхвалителни. Често в песните се използват повторения или конете, като символ. Източните монголци използват гъдулка (конска гъдулка) или вид местна флейта за акомпанимент. Западните монголци по принцип не използват музикален съпровод.

Конска гъдулка 
Конската гъдулка или морийн хуур е характерен монголски инструмент. На него свири улигершин (бард). Този инструмент е двуструнен и прилича на чело. Водят се спорове относно резбата изобразяваща кон, с която завършва грифа на инструмента. Някои учени вярват, че това е доказателство, че първоначално се използва от шаманите. Техните жезли също имат конски форми в края. Конят е много почитано животно в Монголия.

Гърлено пеене 
Може би най-известната музикална форма на монголците е гърленото пеене. Запазено е сред повечето от тях и най-вече в Тува. Звучи различно от традиционната музика в Монголия или в света (с изключение на някои специфични райони като Швейцария). Най-известни гърлени певци в Монголия са халхите Герелтсогт и Сундуй, но туванската група Хуун - Хуур - Ту има последователи. Този уникален начин на пеене изисква от изпълнителя да смеси две ноти, като едната е по-висока от другата.

Поп музика 
Въпреки че не е известно извън Монголия, Улан Батор има добре развиваща се поп моп сцена, която е смесица от различни видове популярна музика. От западните жанрове се включват хевиметъл групи като Hurd, момчешки групи като Camerton, момичешки групи като Lipstick, хардрок групи като Haranga и хип хоп групи като Lumino.